CELEX: 32008R0508
Language: hu
Date: 2008-06-06 00:00:00
Title: A Bizottság 508/2008/EK rendelete ( 2008. június 6. ) a hántolt és fényezett gabonamagvak export-visszatérítéskor alkalmazandó meghatározásáról (kodifikált változat)

7.6.2008   
            
            
               HU
            
            
               Az Európai Unió Hivatalos Lapja
            
            
               L 149/55
            
         
      A BIZOTTSÁG 508/2008/EK RENDELETE
   
   (2008. június 6.)
   a hántolt és fényezett gabonamagvak export-visszatérítéskor alkalmazandó meghatározásáról
   (kodifikált változat)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 4. cikkével összefüggésben a 170. cikke első albekezdésére,
   mivel:
   
               (1)
            
            
               A hántolt és fényezett gabonamagvak export-visszatérítésekor alkalmazandó meghatározásáról szóló, 1968. június 28-i 821/68/EGK bizottsági rendeletet (2) több alkalommal és jelentősen módosították (3). Az áttekinthetőség és érthetőség érdekében ezt a rendeletet kodifikálni kell.
            
         
               (2)
            
            
               Az export-visszatérítésnek figyelembe kell vennie az export-visszatérítésre jogosult, gabonafélékből előállított termék minőségét, hogy a közpénzek ne járuljanak hozzá alacsony minőségi színvonalú áruk kiviteléhez. Ezért szükséges megállapítani a „hántolt magvakra” és a „fényezett magvakra” vonatkozó export-visszatérítésre jogosult gabonamagvak pontos, a tagállamokban alkalmazandó meghatározását.
            
         
               (3)
            
            
               Az e rendeletben foglalt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az export-visszatérítés nyújtása szempontjából fényezett és hántolt gabonamagvak azok a magvak, amelyek az I. mellékletben felsorolt jellemzőkkel rendelkeznek.
   2. cikk
   A 821/68/EGK rendelet hatályát veszti.
   A hatályon kívül helyezett rendeletre történő hivatkozásokat a III. mellékletben szereplő megfelelési táblázatnak megfelelően e rendeletre történő hivatkozásként kell értelmezni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet 2008. július 1-jétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. június 6-án.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 299., 2007.11.16., 1. o. A legutóbb a 361/2008/EK rendelettel (HL L 121., 2008.5.7., 1. o.) módosított rendelet.
   
      (2)  HL L 149., 1968.6.29., 46. o. A legutóbb a 39/2007/EK rendelettel (HL L 11., 2007.1.18., 11. o.) módosított rendelet.
   
      (3)  Lásd a II. mellékletet.
   
      I. MELLÉKLET
      A.   „HÁNTOLT MAGVAK” (HÉJAZOTT VAGY TISZTÍTOTT) ÉS „FÉNYEZETT MAGVAK” MEGHATÁROZÁSA
      I.   A „hántolt magvak” a héjazott és a tisztított magvakat foglalják magukban
      
                  1.
               
               
                  Héjazott magvak:
                  azok a magvak, amelyekről a terméshéjat nagyrészt eltávolították, vagy az olyan toklászos szemtermésű gabonamagvak (lásd a 10.03 vámtarifaszámú gabonafélékhez fűzött magyarázó megjegyzéseket), amelyekről a toklászt a hozzátapadó terméshéjjal együtt távolították el (mint például a pelyvás árpa esetében), vagy amelyeknél a toklász olyan szorosan tapad a terméshéjhoz, hogy nem lehet csépléssel vagy másként leválasztani (mint a zab esetében).
               
            
                  2.
               
               
                  Tisztított magvak:
                  azok a magvak (az árpa esetében az eltávolított toklászúak), amelyekről a terméshéj és a maghéj (teste) nagyobb részét eltávolították.
               
            II.   A „fényezett magvak” a következőket foglalják magukban
      
                  1.
               
               
                  Első osztályú magvak:
                  
                              a)
                           
                           
                              a következő meghatározásnak megfelelő magok:
                              fényezett gabonamagvak, elsősorban az árpa esetében, amelyekről az egész maghéj, a terméshéj, a csíra, valamint a külső réteg és az aleuronréteg nagy része eltávolításra került, és amelyek azonos méretűek és kerek formájúak; és
                           
                        
                              b)
                           
                           
                              amelyek ezenkívül megfelelnek a következő előírásoknak:
                              
                                          i.
                                       
                                       
                                          a magok szabályossága:
                                          
                                                      —
                                                   
                                                   
                                                      a magok 75 %-a nem haladhatja meg a dm (1) 20 %-át;
                                                   
                                                
                                                      —
                                                   
                                                   
                                                      a magok 94 %-a progresszíven összeadva 3 % és 97 % között nem haladhatja meg a dm (1) 30 %-át;
                                                   
                                                
                                                      —
                                                   
                                                   
                                                      a magok 100 %-a nem haladhatja meg a dm (1) 50 %-át;
                                                   
                                                
                                    
                                          ii.
                                       
                                       
                                          a szabályosság meghatározása kerek nyílású rostákon való rostálással történik.
                                       
                                    
                        
            
                  2.
               
               
                  Másodosztályú magvak:
                  a II. rész 1. a) pontja szerinti meghatározásnak megfelelő magvak.
               
            B.   ROSTAELEMZÉS
      I.   Berendezés
      
                  1.
               
               
                  Kerek nyílású rostasorozat (200 mm-es átmérővel, 4,0 mm-től 1,0 mm-ig terjedő nyílásátmérővel, 0,25 mm-es nyílástávolsággal).
               
            
                  2.
               
               
                  Rostálóberendezés – a rostálást kézzel kell végezni; rostáló segédeszköz (20 mm-es élhosszúságú gumikockák).
               
            
                  3.
               
               
                  Precíziós mérleg.
               
            II.   Módszer
      A fényezett árpát (árpagyöngy) rendszerint hat különböző rostán rostálják át; a rostasor tetején és alján zárt, a legnagyobb nyílásméretű rosta van felül; a legfelső és legalsó rostának a rostálás végén üresnek kell lennie.
      A fényezett árpa két, 50 és 100 gramm közötti, ellenőrzött tömegű mintáját a gumikockák segítségével legalább öt percig kézzel rostálják.
      A rostálás a rostasornak kézzel történő tartásából és többé-kevésbé vízszintesen, percenként 120-szor történő rázásából áll, az egyes rázási utak körülbelül 70 mm esek. Ezt az oda-vissza mozgást percenként háromszoros körmozgással kell megszakítani. Az átrostált maradékokat 0,1 grammos pontossággal lemérik, és az átrostált termék százalékában fejezik ki, amelyet a legközelebbi egész számra kerekítenek, majd kiszámítják az átlagot.
      Az átrostált maradékok százalékainak átlagát progresszíven össze kell adni, a 0 %–kal kezdve, a legnagyobb nyílásméretű üres rosta maradékára vonatkozóan. Az összeadott Σ (%) százalékokat és a megfelelő rosták nyílásméretét fel kell vinni egy milliméterpapíron ábrázolt koordináta-rendszerbe, a Σ (%) értéket az ordinátatengelyen, a lyukak átmérőjét milliméterben megadva az abszcisszatengelyen kell feltüntetni.
      A középérték (dm) az Σ (%) = 50 esetében századmilliméterben kifejezett nyílásméret, amely a grafikonról kerül leolvasásra, a pontokat egyenes vonallal összekötve.
      
         (1)  dm = az a középérték, amelyet a rostaelemzés grafikonjából nyertek azon a ponton, amikor a magok 50 %-a áthullott a rostán.
   
   
      II. MELLÉKLET
      A hatályon kívül helyezett rendelet és egymást követő módosításainak listája
      
                  A Bizottság 821/68/EGK rendelete
               
               
                  (HL L 149., 1968.6.29., 46. o.)
               
            
                  A Bizottság 1634/71/EGK rendelete
               
               
                  (HL L 170., 1971.7.29., 13. o.)
               
            
                  A Bizottság 39/2007/EK rendelete
               
               
                  (HL L 11., 2007.1.18., 11. o.)
               
            
   
      III. MELLÉKLET
      Megfelelési táblázat
      
                  821/68/EGK rendelet
               
               
                  ez a rendelet
               
            
                  1. cikk
               
               
                  1. cikk
               
            
                  —
               
               
                  2. cikk
               
            
                  2. cikk
               
               
                  3. cikk
               
            
                  Melléklet, „hántolt magvak” (héjazott vagy tisztított) és „fényezett magvak” meghatározása
               
               
                  I. melléklet, A. pont
               
            
                  Melléklet, A. pont
               
               
                  I. melléklet, A. pont, I.
               
            
                  Melléklet, B. pont, I. 1.
               
               
                  I. melléklet, A. pont, II. 1. a)
               
            
                  Melléklet, B. pont, I. 2., első bekezdés, a), b), és c) alpont
               
               
                  I. melléklet, A. pont, II. 1., b), i., első, második és harmadik francia bekezdés
               
            
                  Melléklet, B. pont, I. 2., második albekezdés
               
               
                  I. melléklet, A. pont, II. 1., b), ii.
               
            
                  Melléklet, B. pont, I. 2., harmadik albekezdés
               
               
                  (*) jel
               
            
                  Melléklet, B. pont, II.
               
               
                  I. melléklet, A. pont, II. 2.
               
            
                  Melléklet, Rostaelemzés
               
               
                  I. melléklet, B. pont
               
            
                  Melléklet, Eszközök, első, második és harmadik bekezdés
               
               
                  I. melléklet, B. pont, I. 1., 2., 3. alpont
               
            
                  Melléklet, Módszer
               
               
                  I. melléklet, B. pont, II.
               
            
                  —
               
               
                  II. melléklet
               
            
                  —
               
               
                  III. melléklet